Einungis er hægt að mæla hraðann með tilteknar einingar kerfisins í huga , til dæmis hraða samskipta milli ákveðins vefþjóns og ákveðinnar notendatölvu . Notandi með tengingu upp á 256 kb / s getur því sagt að hámarkshraði upplýsinga af Internetinu til hans séu 256 kílóbitar ( kb ) á sekúndu , eða 32 kílóbæti ( kB ) á sekúndu . Þegar notendur eru komnir með háhraðatengingar af þessu tagi er ekki víst að tenging þeirra sé hægasti hlekkurinn ; vel getur verið að netþjónar sem þeir tengjast nái ekki að metta tenginguna . Tengingar fyrirtækja við netið eru gjarnan hraðari og eru jafnvel farnar að nálgast þann hraða að innanhúsnetkerfið verður takmarkandi þáttur . Slík netkerfi eru oftast 10 eða 100 megabitar en líklega er stutt að bíða þess að gígabita netkerfi verði komin í almenna notkun . Í stuttu máli : ekki er hægt að tala um vinnsluhraða Internetsins nema tiltaka nákvæmlega hvaða einingar þess átt er við . Thor Aspelund er prófessor í líftölfræði í læknadeild Háskóla Íslands , við Miðstöð í lýðheilsuvísindum , og forstöðumaður Tölfræðiráðgjafar Heilbrigðisvísindasviðs . Thor hefur rannsakað áhrif áhættuþátta á hjarta - og æðasjúkdóma og sykursýki og hvernig er hægt að nota þá sem forspárþætti í áhættureiknum .